Maorihonningeter

Maorihonningeter (Anthornis melanura), også kjent under maori-navnene Korimako og Makomako, er den eneste arten i gruppen Anthornis i familien honningetere. Arten er vanlig over store deler av hovedøyene på New Zealand og på mindre øyer utenfor, og dessuten så langt sør som på Aucklandøyene.

 Beskrivelse 
Dette er en grønnlig fugl, hanner er olivengrønn med en mørk lilla glans på hodet og blåsvart ytre vinger og stjert. Han er lysere på undersiden. Hunfugler er mer grålig olivenbrun med en blålig glans på hodet. Hunner har en karakteristisk gulhvit bøyet stripe fra nebbroten tvers over kinnet. De er ca. 20 cm i kroppslengde. Hunner veier ca. 26 gram og hanner 32 gramBarrie Heather og Hugh Robertson, The Field Guide to the Birds of New Zealand (revised edition), Viking, 2005. Ungfugler av hunnkjønn har brune øyne og en lysegul kinnstripe. 

 Underarter 
Det er beskrevet fire underarter av maorihonningeterClements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2011. The Clements checklist of birds of the world: Version 6.7.   . Besøkt 11. mai 2013.:
 Anthornis melanura melanocephala (G.R. Gray, 1843), utdødd
 Anthornis melanura melanura (Sparrman, 1786)
 Anthornis melanura obscura (Falla, 1948)
 Anthornis melanura oneho (J.A. Bartle & P.M. Sagar, 1987)

 Referanser 

 Eksterne lenker 

 Avibase: Anthornis melanura. Besøkt 11. mai 2013.
 Birdlife Species Factsheet: Anthornis melanura. Besøkt 11. mai 2013.
 New Zealand Birds. Besøkt 11. mai 2013.

Kategori:Honningetere
Kategori:Fugler formelt beskrevet i 1786
Kategori:Dyr formelt beskrevet av Anders Sparrman
Kategori:Monotypiske fugleslekter
Kategori:New Zealands endemiske fugler